Aavasaksan näkötorni

Aavasaksan näkötorni on Ylitorniolla Aavasaksan vaaran huipulla sijaitseva näkötorni. Vuonna 1969 valmistunut 13 metriä korkea tiilirakenteinen torni sijaitsee Aavasaksan korkeimmalla kohdalla 242 metriä merenpinnan yläpuolella. Näkötornin huipulta avautuu maisema Tornion- ja Tengeliönjokien laaksoon. Se on yksi 1870-luvulla perustetun Aavasaksan kruununpuiston matkailurakennuksista.

Historia 
Aavasaksa on tunnettu näköalapaikkana jo vuosisatojen ajan. Varsinainen turismi alkoi 1800-luvun puolivälin jälkeen ja vuonna 1877 alueelle perustettiin Aavasaksan kruununpuisto. Aavasaksan laella oli matala puinen näkötorni jo ainakin 1900-luvun alussa. Nykyinen modernismia edustava näkötorni valmistui vuonna 1969. Tornionlaakson matkailijayhdistyken rakennuttama torni valmistettiin Ylitorniolla toimineen tiilitehtaan viimeisistä tiilistä. Sen huippu katettiin lasikatolla vuonna 2004.

Näkötornin seinässä on Struven ketjun muistolaatta. Yksi Struuven kolmiomittausketjun piste oli Aavasaksan huipulla, mutta vuonna 1845 kallioon kaiverrettu merkki jäi myöhemmin näkotornin lattian alle.

Lähteet

Aiheesta muualla 

Suomen näkötornit
Lapin nähtävyydet
Valtakunnallisesti merkittävät rakennetut kulttuuriympäristöt Suomessa
Struven ketju
Ylitornion rakennukset ja rakennelmat